Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 10/1998. (III. 25.) MKM rendelethez
Paragraph Index: 342

1. A képzési cél Olyan speciális felkészültségű terapeuta szakemberek képzése, akik e szakon, valamint az alapképzésben szerzett szomatopedagógiai vagy gyógytornászi ismereteik és képességeik birtokában képesek a károsodott, fogyatékos, akadályozott személyek körében az életívet átfogó egész időszakban a lehetőségekhez mért önálló életvitelt segítő foglalkozások megtervezésére és végzésére, a károsodásnak a foglalkoztatással történő rehabilitációs célú kompenzálására az egészségügyi, szociális vagy mozgásszervi rehabilitációs intézményekben, a szomatopedagógiai szakos gyógypedagógusi szakképzettségűek esetében a mozgáskorlátozott személyek rehabilitációja mellett a szakpárnak megfelelő fogyatékospopuláció rehabilitációjának színterein, illetve a korai fejlesztő központokban és egyéb közoktatási intézményekben is.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes